Diari Oficial de la Generalitat Valenciana


Sumari del DOGV 3675, del 27-01-2000 (2000/489)

RESOLUCIÓ de 17 de gener de 2000, de la Direcció General d'Administració Territorial, per la qual s'autoritza la permuta dels funcionaris d'Administració Local amb habilitació de caràcter nacional titulars dels llocs de Intervenció i Viceintervenció de l'Ajuntament de Sagunt.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3675

Data del DOGV
:   27-01-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/489


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 17 de gener de 2000, de la Direcció General d'Administració Territorial, per la qual s'autoritza la permuta dels funcionaris d'Administració Local amb habilitació de caràcter nacional titulars dels llocs de Intervenció i Viceintervenció de l'Ajuntament de Sagunt. [2000/489]
  
Vistes les sol·licituds formulades pels funcionaris d'Administració local amb habilitació de caràcter nacional, pertanyents a la subescala d'intervenció, categoria superior, senyora Rosa García López, interventora de l'Ajuntament de Sagunt, i el senyor José Eugenio Garcerán Rodríguez, viceinterventor del mateix Ajuntament, de permuta dels llocs respectius.
  
Com que l'Ajuntament de Sagunt ha donat la seua conformitat a la permuta, mitjançant acord plenari de data 27 de desembre de 1999, i ambdós llocs es troben classificats per a ser exercits per funcionaris d'Administració local amb habilitació de caràcter nacional, pertanyents a la subescala intervenció tresoreria, categoria superior.
  
Com que la disposició addicional quarta del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'Administració local amb habilitació de caràcter nacional, de conformitat amb allò que s'ha disposat en l'article 38 del Reial Decret 1.732/1994, de 29 de juliol, que preveu la possibilitat que l'òrgan competent de la Comunitat Autònoma, dins del seu àmbit territorial, autoritze permutes en aquests supòsits, de conformitat amb allò que s'ha establit en l'article 62 de la Llei de Funcionaris Civils de l'Estat de 7 de febrer de 1964.
  
Fent ús de les competències conferides per l'article 3.e) del citat Decret 159/1997, aquesta Direcció General resol:
  
Primer
  
Autoritzar la mencionada permuta, i adscriure amb caràcter definitiu al lloc de treball d'intervenció de l'Ajuntament de Sagunt el senyor José Eugenio Garcerán Rodríguez, i al lloc de treball de viceintervenció del mateix Ajuntament, la senyora Rosa García López, funcionaris d'Administració local amb habilitació de caràcter nacional, de la subescala intervenció tresoreria, categoria superior.
  
Segon
  
La presa de possessió dels funcionaris en els nous llocs haurà de produir-se en el termini previst en l'article 23 del Reial Decret 1.732/1994, de 29 de juliol, i haurà de comunicar-se a aquest centre en el termini de tres dies.
  
Tercer
  
Contra aquesta resolució, que posa fi a la via administrativa, es podrà interposar, potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la seua publicació, o bé, recurs contenciós administratiu davant del Jutjat Contenciós Administratiu de València, o davant del Jutjat Contenciós Administratiu en la circumscripció del qual tinga el demandant el seu domicili, en el termini de dos mesos comptats des de l'endemà al de la seua notificació. Tot això de conformitat amb allò que s'ha establit en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.